Rikunarita-ORG/Wikinium huggingface dataset:
# Darwin D. Martin House

**Darwin D. Martin House** on arkkitehti Frank Lloyd Wrightin suunnittelema asuintalo Buffalossa, Yhdysvaltojen New Yorkin osavaltiossa. Talo rakennettiin vuonna 1903-1905. Se edustaa Wrightin preeriatyyliä parhaimmillaan.

Wright suunnitteli talon Larkin-yhtiön johtajalle Darwin D. Martinille. Kokonaisuus koostuu kuudesta rakennuksesta, joihin kuului päärakennuksen lisäksi vierastalo (jossa asui aluksi Martinin sisar), autotalli, puutarhurin mökki, kasvihuone ja pergola. Osa rakennuksista on purettu ja rekonstruoitu jälkeenpäin.

Wright piirsi myös pääkonttorin Martinin johtamalle yhtiölle, Larkin Administration Building.

## Lähteet

## Aiheesta muualla

* Kuvia tai muita tiedostoja aiheesta Darwin D. Martin House Wikimedia Commonsissa
# Robie House

| Robie House |
| --- |
|  Robie Housen eteläinen julkisivu |
| Osoite | 5757 South Woodlawn Avenue |
| Sijainti | Chicago, Illinois, Yhdysvallat |
| Koordinaatit | 41°47′23.4″N, 87°35′45.3″W |
| Valmistumisvuosi | 1909 |
| Suunnittelija | Frank Lloyd Wright |
| Rakennuttaja | Frederick C. Robie |
| Omistaja | Chicagon yliopisto |
|  |
| Lisää rakennusartikkeleitaArkkitehtuurin teemasivulla |
| Infobox OKNimi-testi OK |

**Robie House** on Frank Lloyd Wrightin suunnittelema rakennus Chicagossa. Se on yksi yhdysvaltalaisen arkkitehtuurin merkittävimpiä ja tunnetuimpia asuinrakennuksia. Robie House edustaa Yhdysvalloissa kehittynyttä arkkitehtuurin tyylisuuntaa, preeriatyyliä, ja rakennus on tämän tyylin parhaimpia esimerkkejä. Robie House valmistui vuonna 1909.

Robie House suunniteltiin kapealle tontille. Wrightin mukaan pitkänomaisten kalkkikivipilarien ja leveiden ulkonevien kattojen luoma voimakas vaakasuora painotus kuvastaa keskilännen preerian linjoja. Tästä määritelmästä koko suuntaus sai nimensä. Robie Housen sisätilat ryhmittyvät suuren tulisijan ympärille.

Rakennuksen alkuperäinen omistaja oli Frederick C. Robie, joka palkkasi Wrightin suunnittelemaan perheelleen asuinrakennuksen ja sen huonekalut. Robien perhe asui talossa vain kaksi ja puoli vuotta. Tämän jälkeen talossa asui kaksi muuta perhettä, kunnes Chicagon teologinen akatemia osti sen. Akatemia uhkasi purkaa rakennuksen 1957, mutta suunnitelma sai runsaasti julkista vastustusta. Kiinteistötoimisto Webb and Knapp osti Robie Housen ja lupasi lahjoittaa sen taholle, joka suojelisi kohteen. Chicagon yliopisto sai rakennuksen omistukseensa 1962. Se tekee yhteistyötä Frank Lloyd Wright Preservation Trust -säätiön kanssa. Säätiön tavoitteena on rakennuksen säilyttäminen ja sen entisöimisen valvominen.

## Lähteet

* Ira J. Bach: Chicago’s Famous Buildings. Third Edition, Revised and Enlarged, 1980. The University of Chicago Press. ISBN 0-226-03395-3

### Viitteet

## Aiheesta muualla

* Kuvia tai muita tiedostoja aiheesta Robie House Wikimedia Commonsissa

* Robie House Frank Lloyd Wright Preservation Trust -säätiön kotisivuilla (Arkistoitu – Internet Archive) (englanniksi)
* Robie House Great Buildings -sivustolla (englanniksi)
# Winslow House

Julkisivu
Sisääntuloaula. Kuva vuodelta 1965.
**William Herman Winslow Residence** on arkkitehti Frank Lloyd Wrightin suunnittelema asuintalo River Forestissa, Yhdysvaltojen Illinoisissa. Talo rakennettiin vuonna 1893. Se oli Wrightin ensimmäinen merkittävä itsenäinen suunnittelutyö ja ensimmäinen yritys uudistaa perinteistä asuintaloa.

## Lähteet

## Aiheesta muualla

* Kuvia tai muita tiedostoja aiheesta Winslow House Wikimedia Commonsissa
# Imperial Hotel (Tokio)

Sisäänkäynti.
**Imperial Hotel** oli arkkitehti Frank Lloyd Wrightin suunnittelema hotellirakennus Tokiossa. Talo rakennettiin vuonna 1923 ja purettiin 1968. Suunnitelmassa Wright yhdisti japanilaista ja länsimaista arkkitehtuuria. Rakennuksen sisääntuloaula on rekonstruoitu Meiji-museoon.

## Lähteet

## Aiheesta muualla

* Kuvia tai muita tiedostoja aiheesta Imperial Hotel (Tokio) Wikimedia Commonsissa
# Rookery Building

**Rookery Building** tai **The Rookery** on Daniel Burnhamin ja John Wellborn Rootin suunnittelema ja vuosina 1886–1888 rakennettu Chicagon South LaSalle Streetillä sijaitseva 11-kerroksinen toimistorakennus. Se on Chicagon vanhimpia pilvenpiirtäjiä.

Rookerya voi pitää siirtymäkauden rakennuksena. Sen julkisivuissa on käytetty perinteistä muurattua kantavaa seinää, mutta sisärakenteissa on käytetty teräspylväitä ja takorautapalkkeja.

Rakennuksen sydän on avara valopiha, jota ympäröivät toimistotilat. Kahdessa alimmassa kerroksessa on atrium, jonka yläpuolella on suuri lasikatto, josta luonnonvalo lankeaa alas. Katettua aulaa ympäröivät tyylikkäät liiketilat. Frank Lloyd Wright muotoili atriumin uuteen uskoon vuonna 1905, ja tilassa on useita Wrightille tyypillisiä tyylipiirteitä. Arkkitehti William Eugene Drummond lisäsi aulatiloihin vuonna 1931 art deco -vaikutteita.

Rakennuksen julkisivu on yhdistelmä voimaa ja siroutta. Julkisivun pylväiden ja raskaiden kivimuurien voimakas kontrasti sekä massiivisten seinien ja suurten ikkunoiden yhdistelmä luovat vahvan vaikutelman.

Vuonna 1970 The Rookery lisättiin National Register of Historic Places -rekisteriin eli se on historiallisesti merkittävä suojelukohde. Vuonna 1972 Chicagon kaupunki nimesi The Rookeryn kaupungin viralliseksi maamerkiksi (Chicago Landmark).

### Kuvagalleria

* Rookery vuonna 1891
* Rookeryn atrium
* Atriumin toisen kerroksen ylätasolle johtavat kaksoisportaat.
* Rookery Building vuonna 2022

## Lähteet

* Ira J. Bach: Chicago’s Famous Buildings. Third Edition, Revised and Enlarged, 1980. The University of Chicago Press. ISBN 0-226-03395-3

### Viitteet
# Usonia

**Usonia** on käsite, jonka arkkitehti Frank Lloyd Wrightin omaksui käsitteiden America ja New World ('uusi manner') tilalle tarkoittamaan Yhdysvaltoja. Siitä johdettua adjektiivia *Usonian* hän käytti yhdysvaltalaisesta maisemasta ja kaupunkisuunnittelusta ensi kerran kirjoituksessaan vuonna 1927. Syynä sanan kehittämiseen oli se, että englannin kielessä ei ole adjektiivivastinetta sanalle USA (Yhdysvallat). Termi on kirjainlyhenne sanoista United States of America.

Termin on luonut James Duff Law 1800-luvulla ja julkaissut kirjassaan *Here and There in Two Hemispheres* (1903). Vaihtoehtona esitettiin myös muotoa Usona, mutta hän piti parempana muotoa, jossa on i-kirjain. Hän kirjoittaa: "meillä ei ole oikeutta käyttää itsestämme sanaa amerikkalainen".

## Lähteet

## Aiheesta muualla

* Kuvia tai muita tiedostoja aiheesta Usonia Wikimedia Commonsissa
# Cooper Union

Pritzker-palkitun Thom Maynen suunnittelema Cooper Unionin uusi toimitalo, joka aiheutti koululle isoja talousongelmia.
**Cooper Union**, virallisesti *The Cooper Union for the Advancement of Science and Art*, on New Yorkin Manhattanilla sijaitseva yksityinen korkeakoulu, joka on erikoistunut insinööritieteisiin, arkkitehtuuriin ja kuvataiteisiin. East Villagessa sijaitsevan oppilaitoksen perusti vuonna 1859 teollisuusmies ja keksijä Peter Cooper, esikuvanaan Pariisin École polytechnique, ja sitä rahoittivat myöhemmin myös terästehtailija Andrew Carnegie ja Cooperin vävypojan Abram S. Hewittin suku. 1940-luvulla Hewittit lahjoittivat koululle New Jerseyssä sijaitsevan Ringwoodin kartanonsa maita, ja syntyi koulun oma maaseutukampus ja virkistysalue Green Camp.

Cooper Union tuli alusta saakka tunnetuksi opiskelijoille maksuttomana korkeakouluna, jossa jokainen sisäänotettu sai täyden stipendin. 2010-luvun vaihteessa oppilaitos joutui talousongelmiin rakennettuaan Cooper Squarelle uuden kalliin ja näyttävän toimitalon. Se otti käyttöön opintomaksut, mistä seurasi mielenosoituksia ja protesteja.

Cooper Union -oppilaitoksessa opiskelee kerrallaan noin tuhat opiskelijaa. Päätoimista opetushenkilöstöä oli lukuvuonna 2017–2018 yhteensä 57.

Cooper Unionin tunnettuihin opiskelijoihin kuuluvat keksijä Thomas Edison, abstrakti maalari Lee Krasner, kuvanveistäjä Augustus Saint-Gaudens, arkkitehti Daniel Libeskind ja *Batman*-sarjakuvan luoja Bob Kane.

Cooper Unionin kirjasto oli aikoinaan New Yorkin kaupungin ensimmäinen ilmainen lukusali.

## Katso myös

* Cooper Hewitt -museo

## Lähteet

## Aiheesta muualla

* Kuvia tai muita tiedostoja aiheesta Cooper Union Wikimedia Commonsissa
# George Eastman House

| George Eastman House |
| --- |
|  George Eastman House |
| Osoite | 900 East Avenue, Rochester, New York, USA |
| Sijainti | Rochester, New York, Yhdysvallat |
| Rakennustyyppi | Yrjöjen aikakauden arkkitehtuuri |
| Valmistumisvuosi | 1905 |
| Suunnittelija | J. Foster Warner |
| Rakennuttaja | McKim, Mead & White |
|  |
| Lisää rakennusartikkeleitaArkkitehtuurin teemasivulla |
| Infobox OKNimi-testi OK |

**George Eastman House** (viralliselta nimeltään **George Eastman House International Museum of Photography and Film**) on maailman vanhin valokuvaukselle omistautunut museo. George Eastman House on lisäksi yksi maailman vanhimmista elokuva-arkistoista. Museo avattiin yleisölle vuonna 1949, ja se sijaitsee New Yorkin osavaltion Rochesterissa. Museossa sijaitsee myös 535-paikkainen elokuvateatteri Dryden Theatre. Museo sijaitsee sekä itse George Eastman Housen rakennuksessa että sen ympäristössä.

Talon rakennutti Eastman Kodak Companyn perustaja, keksijä, liikemies ja filantrooppi George Eastman (1854–1932) vuosina 1902–1905. Eastman asui talossaan vuodesta 1905 kuolemaansa vuonna 1932. George Eastman House lisättiin 13. marraskuuta vuonna 1966 National Register of Historic Places -rekisteriin. Samana päivänä talo nimettiin myös National Historic Landmarkiksi.

## Kokoelma

Museon pysyvä kokoelma käsittää yli 400 000 valokuvaa ja negatiivia, 28 000 elokuvaa ja neljä miljoonaa elokuvastilliä, 53 000 julkaisua (muun muassa äänitteet, lehdet ja kuvat) ja yli 25 000 teknologiaan liittyviä asioita.

## George Eastman House -palkinnot

*Pääartikkeli: George Eastman -palkinto*
George Eastman House on perustanut George Eastman -palkinnon vuonna 1955, George Eastman -kunniastipendiaatin vuonna 1995, George Eastman -kunniamitalin vuonna 2006 ja Eastman House -kunniamaininnan vuonna 2009.

## George Eastman Housen puheenjohtajat

* Oscar N. Solbert vuodet 1947–1958
* Beaumont Newhall vuodet 1958–1971
* Van Deren Coke vuodet 1971–1972
* Robert J. Doherty vuodet 1972–1981
* Robert A. Mayer vuodet 1981–1989
* James L. Enyeart vuodet 1989–1995
* Anthony Bannon vuodet 1996–2012
* Bruce Barnes vuodet 2012–

## Lähteet

## Aiheesta muualla

* Kuvia tai muita tiedostoja aiheesta George Eastman House Wikimedia Commonsissa

* George Eastman Housen viralliset sivut (englanniksi)
# Bowery

Bowery noin vuonna 1910.
**Bowery** on katu New Yorkin Lower East Sidella. Se kulkee Chatham Squarelta Cooper Unionille. Kadun nimi on englanninnos hollannin sanasta *bouwerij*, joka tarkoittaa maatilaa.

Kadun ympäristössä toimi 1800-luvulla Bowery Boys -niminen jengi.

## Lähteet
# Enterprise (avaruussukkula)

Enterprise vapaassa lennossa
**Enterprise** (NASA:n tunnus **OV-101**) on ensimmäinen NASA:n avaruussukkula, joka ei kuitenkaan käynyt avaruudessa.

Enterprise rakennettiin ainoastaan testikäyttöön ja siitä puuttui päämoottori ja toimiva lämpökilpi, eikä se olisi täten kyennyt avaruuslentoon. Sukkula valmistui 17. syyskuuta 1976. Se suoritti kuitenkin muutamia ilmakehälentoja 1970-luvun lopulla.

Enterprise toimi avaruusukkuloiden perusmallina. Sitä suunniteltiin muunneltavan avaruuslentoihin soveltuvaksi malliksi, mutta tätä muutosta ei toteutettu sen kalleuden vuoksi. Sen sijaan testialus **STA-099** (Challenger) muokattiin lentokelpoiseksi.

Enterprise sijoitettiin kesäkuussa 2012 Intrepidin avaruus-, ilmailu- ja merimuseoon New Yorkissa.

Enterprise on nimetty Star Trekin USS Enterprisen mukaan NASA:n saatua lukuisia kirjeitä asian tiimoilta Star Trek -faneilta. Sukkulan nimen oli alkujaan tarkoitus olla Constitution, mutta sekä Nasa että presidentti Gerald Ford suostuivat vaihtamaan nimen Enterpriseksi.

## Lähteet
# Anna Deavere Smith

Smith vuonna 2009
**Anna Deavere Smith** (s. 18. syyskuuta 1950 Maryland) on yhdysvaltalainen näyttelijä, professori, kirjailija, käsikirjoittaja ja journalisti.

Smith on uransa aikana muun muassa tehnyt sosiaalisia ongelmia käsitteleviä monologeja, opettanut korkeakouluissa ja näytellyt televisiosarjoissa (kuten sarjoissa *Nurse Jackie* ja *West Wing*) sekä elokuvissa (joista esimerkkeinä *Philadelphia* ja *The American President*).

## Sukujuuret

Smith syntyi afroamerikkalaiseen perheeseen Baltimoressa Marylandissa vuonna 1950. Geenitestin mukaan hänen syntyperänsä on 48,9 % afrikkalaista ja 50,7 % eurooppalaista. Hänen eurooppalaisesta syntyperästään suurin osa on englantilaista, mutta hänellä on myös muun muassa kaukaista suomalaista perimää.

## Lähteet
# 111 West 57th Street

| 111 West 57th Street |
| --- |
|  |
| Tiedot |
| Sijainti | 111 57th Street, Manhattan, New York, Yhdysvallat |
| Rakennettu | 2015–2021 |
| Käyttötarkoitus | asuintorni |
| Tila | valmis |
| Yritykset |
| Arkkitehti | SHoP Architects |
| Insinööri | Jaros, Baum & Bolles |
| Kehittäjä | Silverstein Properties Inc. |
| Tekniset tiedot |
| Kerroksia | 84 |
| Kerrospinta-ala | 53 172 m² |
| Hissien määrä | 14 |
| Kustannukset | 2 mrd. USD |
| Korkeus |
| Kattokorkeus | 435 m |
| Ylin kerros | 91 m |
|
SkyscraperPage.com
 |
| Lisää rakennusartikkeleitaArkkitehtuurin teemasivulla |
| Infobox OKVirheellinen NIMI-arvo |

**111 West 57th Street** (**Steinway Tower**) on pilvenpiirtäjä New Yorkissa. Se on New Yorkin kolmanneksi korkein rakennus.

Pilvenpiirtäjä on suuriltaosin asumiskäytössä. 111 West 57th Streetin korkeus-leveyssuhde on 24:1, mikä tekee siitä maailman ohuimman rakennuksen. Rakennukseen kuuluu 60 asuntoa. Asunnot maksavat 7,75 miljoonasta dollarista 66 miljoonaan dollariin. Torni on yksi niin sanotuista Billionaires’ Rowin rakennusta. Pilvenpiirtäjä rakennettiin vuonna 1925 avatun Steinway Hallin viereen.

Suunnitelmat rakennuksesta paljastettiin ensimmäisen kerran yleisölle syyskuun loppupuolella 2012. Syyskuussa 2013 Wall Street Journal julkaisi renderöinnit uudesta projektista. Vuoden 2020 alussa alkanut COVID-19-pandemia hidasti töitä. Torni avattiin vuonna 2021, ja rakennustyöt loppuivat vuonna 2022. Tornin huipussa on 800 tonnin viritetty massavaimennin, joka antaa vakautta kovan tuulen tai seismisen tapahtuman sattuessa.

## Galleria

* Alkuperäinen Steinway Hall.
* Keskeneräinen torni joulukuussa 2019.

## Lähteet
# Ziegfeld Theatre

| Ziegfeld Theatre |
| --- |
|  Ziegfeld Theatre |
| Sijainti | Manhattan, Yhdysvallat |
| Koordinaatit | ﻿ / ﻿ |
| Rakennustyyppi | Teatterirakennus |
| Suunnittelija | Joseph Urban (en) ja Thomas W. Lamb (en) |
| Valmistumisvuosi | 1927 |
| Omistaja | Florenz Ziegfeld ja Billy Rose |
| Kotisivut | bowtiecinemas.com/locations/zi... |
|
Ziegfeld Theatre
 |
|  |
|
[ Muokkaa Wikidatassa ] [ ohje ]  |
| Infobox OK |

**Ziegfeld Theatre** oli Broadway-teatteri New Yorkin Sixth Avenuella. Teatterin rakennutti Florenz Ziegfeld vuonna 1927. Rakentamisen rahoitti William Randolph Hearst ja rakennuksen suunnittelivat Joseph Urban ja Thomas A. Lamb.

Ziegfeld Theatressa saivat ensi-iltansa muun muassa Harry Tierneyn *Rio Rita* (1927), Jerome Kernin *Show Boat* (1927) sekä vuoden 1931 *Ziegfeld Follies*. Teatteriesitykset jatkuivat vuoteen 1933, jolloin rakennus muutettiin elokuvateatteriksi.

Billy Rose entisöi rakennuksen vuonna 1944 ja palautti sen teatterinäyttämöksi. Televisioyhtiö NBC otti teatterin käyttöönsä vuonna 1955 ja se toimi TV-studiona vuoteen 1963 asti. Rakennus purettiin vuonna 1966.

## Lähteet
# La Caravelle

| La Caravelle |
| --- |
| Sijainti | Midtown, Manhattan, Yhdysvallat |
| Koordinaatit | ﻿ / ﻿ |
| Rakennustyyppi | Ravintola ja entinen organisaatio (d) |
| Wikimedia | © OpenStreetMapLa Caravelle
 |
|  |
|
[ Muokkaa Wikidatassa ] [ ohje ]  |
| Infobox OK |

**La Caravelle** oli ranskalaiseen keittiöön erikoistunut ravintola Yhdysvalloissa, New Yorkin Manhattanilla. Se avattiin 21.9.1960. Ravintolan perustivat Fred Decré ja Robert Meyzen, ja keittiöpäällikkönä toimi Roger Fessaguet. Ravintola sai nimensä Kristoffer Kolumbuksen käyttämästä karaveli-purjealustyypistä, jolla hän purjehti Amerikkaan. Useimpien eurooppalaistyylisten ravintoloiden tapaan La Caravellella oli päivittäin vaihtuva ruokalista.

Ravintola suljettiin 22. toukokuuta 2004, huolimatta sen samana vuonna ansaitusta James Beard Foundationin palkinnosta. Ravintolan nimi on nykyisin tunnettu samppanjamerkkinä.
# Broadway (teatteri)

Nimityksellä **broadway** tarkoitetaan teatteriesityksiä, joita esitetään New Yorkin Manhattanilla, joko Broadway-kadun ympäristössä sijaitsevissa 40:ssä yli 500 istumapaikan teatterissa tai Lincoln Centerissä. Vastakohtaisesti off-broadway tarkoittaa teatteriesityksiä, joita esitetään Manhattanin muissa pienemmissä teattereissa.

## Lähteet

## Aiheesta muualla

* Kuvia tai muita tiedostoja aiheesta Broadway (teatteri) Wikimedia Commonsissa
# Sid Grauman

| Sid Grauman |
| --- |
|  Sid Grauman noin vuonna 1930 |
| Henkilötiedot |
| **Syntynyt** | 17. maaliskuuta 1879 Indianapolis, Indiana |
| **Kuollut** | 5. maaliskuuta 1950 (70 vuotta) Los Angeles, Kalifornia |
| Kansalaisuus | Yhdysvallat |
| Ammatti | esiintyjä, liikemies ja teatterimoguli |
| [ Muokkaa Wikidatassa ]  |
| Infobox OK |

**Sidney Patrick Grauman** (17. maaliskuuta 1879 Indianapolis, Indiana – 5. maaliskuuta 1950 Los Angeles, Kalifornia) oli yhdysvaltalainen esiintyjä, liikemies ja teatterimoguli. Grauman muodosti muun muassa yhden eteläisen Kalifornian yksi tunnistettavimmista maamerkeistä, Grauman’s Chinese Theatren.

Sidney Patrick Grauman syntyi juutalaisten teatterinäyttelijöiden David Graumanin ja Rosa Goldsmithin lapseksi Indianan Indianapoliksessa vuonna 1879. Ennen teatteriuraansa Grauman työskenteli sanomalehtitoimittajana, ja hän oli isänsä mukana Kanadan Dawson Cityssä kultaryntäyksen aikaan. Dawson Citystä Grauman muutti San Franciscoon, missä hänen ensimmäiset teatterinsa sijaitsivat. Graumanilla oli hallussaan pian kuusi teatteria San Franciscon alueella, ja hän pian laajensi toimintansa Los Angelesiin. Los Angelesiin Grauman rakennutti vuonna 1917 Million Dollar Theaterin ja Rialto Theaterin. Vuonna 1922 Grauman rakennutti Grauman’s Egyptian Theatren, ja vuosina 1926–1927 hän rakennutti tunnetuimman teatterinsa, Grauman’s Chinese Theatren. Grauman oli vuonna 1927 perustamassa Yhdysvaltain elokuva-akatemiaa. Vuonna 1949 Graumanille myönnettiin Oscar-kunniapalkinto hänen elämäntyöstään.

Grauman kuoli sepelvaltimotukoksen aiheuttamaan sydäninfarktiin 70-vuotiaana Los Angelesin Hollywoodissa vuonna 1950. Hänet haudattiin Forest Lawn Memorial Parkin hautausmaalle Kalifornian Glendaleen. Grauman sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6379 Hollywood Boulevard 8. helmikuuta vuonna 1960.

## Lähteet

## Aiheesta muualla

* Sid Grauman Internet Movie Databasessa. (englanniksi)
* Sid Grauman The Los Angeles Timesin sivuilla (englanniksi)
# Bausch & Lomb

Bausch & Lombin logo.
**Bausch & Lomb** on vuonna 1853 perustettu newyorkilainen yritys, joka valmistaa piilolinssejä ja lääkkeitä silmäsairauksiin. Yhtiön ovat perustaneet saksalaiset John Jacob Bausch ja Henry Lomb.

Yrityksen tunnetuin tuotemerkki oli Ray-Ban vuodelta 1937. Se myytiin vuonna 1999 Luxotticalle.

Vuonna 2013 kanadalainen lääkealan yritys Valeant Pharmaceuticals osti Bausch & Lombin 8,7 miljardilla Yhdysvaltain dollarilla.

## Lähteet

## Aiheesta muualla

* Bausch & Lombin kotisivut
* Encyclopedia.com: Bausch & Lomb Inc. (englanniksi)
# Michael Kidd

| Michael Kidd |
| --- |
|  |
| Henkilötiedot |
| Koko nimi | Milton Greenwald |
| **Syntynyt** | 12. elokuuta 1915 New York, New York, Yhdysvallat |
| **Kuollut** | 23. joulukuuta 2007 (92 vuotta) |
| Ammatti | koreografi |
| Näyttelijä |
| Palkinnot |
|
viisi Tony-palkintoa Oscar-kunniapalkinto (1996)
 |
| Aiheesta muualla |
| IMDb  |
| Elonet |
| [ Muokkaa Wikidatassa ]  |
| Infobox OK |

**Michael Kidd** (12. elokuuta 1915 New York, New York – 23. joulukuuta 2007) oli yhdysvaltalainen koreografi. Kidd suoritti insinööriopintoja kunnes hän sai stipendin The School of American Ballet´hen. Hän työskenteli sekä Broadwaylla että elokuvien parissa. Kidd teki koreografian muun muassa elokuviin *Iskelmäkaruselli* (1943), *Seitsemän veljeksen morsiamet* (1954) ja *Hello, Dolly!* (1969). Ohjaajana hän oli vuonna 1958 valmistuneessa elokuvassa *Hilpeä hulivili*, jonka pääosassa näytteli Danny Kaye. Kidd sai viisi Tony-palkintoa teatterityöstään ja vuonna 1996 hän sai Oscar-kunniapalkinnon.

## Lähteet

## Aiheesta muualla

* Michael Kiddin muistokirjoitus Helsingin Sanomissa [vanhentunut linkki]
# Open Content Alliance

**Open Content Alliance** on vuonna 2005 perustettu, pääasiassa yhdysvaltalainen yhteenliittymä, joka pyrkii edistämään avointen sisältöjen jakelua ja käyttöä. Hanke nähtiin monien yliopistojen ja yliopistokirjastojen, Yahoon ja Internet Archiven vastatoimena Googlen pyrkimyksille digitalisoida kirjoja omien käytäntöjensä mukaisesti, kirjailijajärjestöjen tekijänoikeuskritiikistä välittämättä.

## Katso myös

* Google Books

## Lähteet

## Aiheesta muualla

* Open Content Alliance (Arkistoitu – Internet Archive)
* Open Library Home (englanniksi) (openlibrary.org)
* Internet Archive Home (englanniksi) (archive.org)
* Video from Open Content Alliance Launch, Oct 2005 (englanniksi) (opencontentonline.com)
* OpenContentOnline – Search Engine for Open Content and OCW CourseWare (Arkistoitu – Internet Archive) (englanniksi) (opencontentonline.com)
* The Universal Library (Arkistoitu – Internet Archive) (Carnegie Mellon site)
* Digitized Content in the Internet Archive from the University of Illinois at Urbana-Champaign Library
* Google Library Project[vanhentunut linkki]
* Google Book Search[vanhentunut linkki]

Open Content Alliance
* Adobe
* Biodiversity Heritage Library Project
* Columbian yliopisto
* Emory University
* European Archive
* HP Labs
* Internet Archive
* Johns Hopkins University Libraries
* Missouri Botanical Garden
* MSN Search
* National Archives
* National Archives
* O’Reilly Media
* Prelinger Archives
* Research Libraries Group
* Ricen yliopisto
* Smithsonian Institution Libraries
* University of British Columbia (virallistamatta)
* Kalifornian yliopisto
* University of Illinois at Urbana-Champaign
* Toronton yliopisto
* Yahoo
# Broadsheet

**Broadsheet** on suurikokoinen sanomalehtien formaatti ja se oli pitkään Suomessa yleisin formaatti. Suomessa sen yleisin leveys on 400 millimetriä ja korkeus 560 millimetriä. Suomessa suurista lehdistä enää *Turun Sanomat* ja *Maaseudun Tulevaisuus* ovat broadsheet-kokoisia sanomalehtiä, muita käyttäjiä ovat muun muassa *Orimattilan Sanomat*. Alkuvuoteen 2013 asti myös Suomen suurin sanomalehti *Helsingin Sanomat*, helmikuuhun 2015 asti *Kaleva* ja maaliskuuhun 2018 asti *Ilkka* julkaistiin broadsheetinä. Broadsheetiä pienempi formaatti on tabloidi, ja kolmas formaatti on berliner.

Jotkin broadsheet-lehdet julkaisevat lehden ohessa tabloidin kokoisia lisälehtiä, jotka ovat usein keskittyneet yhteen aiheeseen (kuten urheiluliitteet) tai eivät ole uutispainotteisia (kuten viikkoliitteet). Broadsheetin huono puoli on sen vaatima tila esimerkiksi pöydällä lehteä luettaessa; useat lehdet ovatkin pienentäneet sivukokoaan tai jopa alkaneet julkaista lehteä kummassakin muodossa.*lähde?*

## Historia

Formaatti syntyi vuonna 1712, kun englantilaisille sanomalehdille määrättiin vero, joka laskettiin lehden sivumäärän mukaan: Vero saatiin kierretyksi sivujen määrää pienentämällä ja sivukokoa suurentamalla.*lähde?* Broadsheetistä kehittyi suurelle yleisölle suunnattu maksullinen painotuote, jossa myyvistä aiheista tehtiin suuria paperiarkkeja. Teemat vaihtelivat päivän puheenaiheiden mukaan ja olivat usein satiirisia. Vain yhdelle puolelle painetuissa arkeissa oli vähän tekstiä mutta paljon kuvia. Arkeille painettuja kuvia piirtäneistä taiteilijoista tunnetuimpia olivat William Hogarth ja Thomas Rowlandson. Broadsheet ei ilmestynyt säännöllisesti, koska sen kysyntä oli satunnaista ja markkinointitekniikka oli puutteellinen. Sitä myytiin suoraan kirjapainon ovelta.

## Broadsheet-kokoisia lehtiä

* *Maaseudun Tulevaisuus*
* *Turun Sanomat*

## Lähteet